
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



Р Е Ш Е Н И Е
№ РП-675-19-047
Днес, 18.09.2019 г., в град София, Комисията за противодействие на корупцията и за отнемане на незаконно придобитото имущество, в състав:
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:
Производството е образувано по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, който е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ 01/С-675/09.08.2019г.
Сигналът е против В. И. Ш. – главен счетоводител на *************** в периода от 29.01.2014г. до 20.11.2017 година.
По същество, в сигнала се съдържат твърдения за това, че В. Ш., в качеството си на главен счетоводител, е бил член на назначена от директора на *********** тричленна комисия за изискване и разглеждане на подадени оферти от участници в процедура по възлагане на обществена поръчка. Твърди се, че като член на тази комисия, Ш. е бил в конфликт на интереси по отношение на две от поканените да представят оферти три търговски дружества, поради факта, че той е съставял техни годишни финансови отчети, както и че не е подал съответната декларация по чл. 12, т. 4 от ЗПУКИ (отм.).
Към сигнала са приложени Доклад № ДИД4-СО-2 от 07.05.2019 г. на ********* за извършена финансова инспекция на ************** и заключение към доклада от 11.07.2019 година.
Служебно е извършена справка на електронната страница на ***********, в  НБД „Население“ и в регистрите на НОИ.
При проверката относно допустимостта на сигнала се установи, че същият не отговаря на изискванията на чл. 47, ал. 1 от ЗПКОНПИ – лицето, срещу което е подаден сигнала не попада в обхвата на лицата, заемащи висша публична длъжност по чл. 6, ал. 1 от ЗПКОНПИ.

От събраните в хода на административното производство доказателства Комисията установи следното от фактическа страна:
 Сигналът е подаден от орган на изпълнителната власт.
 От извършената справка в регистрите на НОИ се установи, че В. И. Ш. е заемал длъжността „главен счетоводител“ в ************** в периода 29.01.2014 – 20.11.2017 година.

При така установената фактическа обстановка Комисията стигна до следните правни изводи:

Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати. 
Сигналът е подаден от лице, идентифицирано по смисъла на чл.48, ал.1, т.1 от ЗПКОНПИ и е подписан.
 Длъжността на В. И. Ш. – „главен счетоводител“ на ************* не попада в обхвата на разпоредбата на чл.6, ал.1, т.1-50 от ЗПКОНПИ. Същата длъжност попада в обхвата на §2, ал.1 от ДР на ЗПКОНПИ.
            Наличието на лице, заемащо висша публична длъжност е съществена материалноправна предпоставка за провеждане на производство пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
На основание чл. 47, ал.5 във вр. с §2, ал.5 и ал.8 от Допълнителните разпоредби на Закона за противодействие на корупцията и за отнемане на незаконно придобитото имущество, сигнали, които не са от компетентността на КПКОНПИ се изпращат по компетентност на съответния орган по избора или назначаването.
Предвид гореизложеното, на основание чл.27, ал.2 от АПК, във връзка с чл.6, ал.1 и чл.47, ал.5 във връзка с §2, ал.5, и чл.74, ал.1 и ал.2 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,


Р Е Ш И:
ПРЕКРАТЯВА производството по сигнал с рег. № ЦУ 01/С-675/09.08.2019г. против В. И. Ш., ЕГН: ********, в качеството му на главен счетоводител на ************** за периода от 29.01.2014г. до 20.11.2017 година.

ПРЕПРАЩА сигнал с рег. № ЦУ 01/С-675/09.08.2019г. на КПКОНПИ по компетентност на директора на ***************

След приключване на проверката по сигнала, директорът на *********** следва да уведоми КПКОНПИ за резултата от същата. 

Препис от решението да се изпрати на *********, с оглед преценка за реализиране на правомощията й по чл.76, ал.2 от ЗПКОНПИ. 
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 
КОМИСИЯ:
Член:………..…../п/………..../Антоанета Цонкова/
Член:……………/п/………………..../ Пламен Йоцов /
Член:……………/п/ …………………..../Силвия Къдрева/

